รูดปรื๊ดอัดแคมเปญรับลดภาษีกิน-เที่ยว
บัตรเครดิตแห่ออกแคมเปญ รับมาตรการรัฐ ลดภาษีกิน-เที่ยว กระตุ้นยอดรูดปรื๊ด
5 เม.ย. 2559

บัตรเครดิตแห่ออกแคมเปญ รับมาตรการรัฐ ลดภาษีกิน-เที่ยว กระตุ้นยอดรูดปรื๊ด
นางพิทยา วรปัญญาสกุล รองประธานเจ้าหน้าที่บริหาร ธุรกิจบัตรเครดิต บริษัท บัตรกรุงไทย หรือเคทีซี เปิดเผยว่า เพื่อรองรับมาตรการรัฐที่ให้นำค่าอาหารช่วงสงกรานต์วันที่ 9-17 เม.ย. มาหักลดหย่อนภาษีได้ เคทีซีจึงร่วมกับร้านอาหารพันธมิตรทั้งในกรุงเทพฯ และต่างจังหวัด ให้ส่วนลดสมาชิกบัตรสูงสุด 20% คาดว่า จะกระตุ้นการใช้จ่ายหมวดอาหารผ่านบัตร เคทีซีในช่วงดังกล่าวได้ถึง 60% โดยช่วงวันที่ 25-31 ธ.ค. 2558 ที่มีมาตรการคืนภาษี พบว่ามียอดใช้จ่ายผ่านบัตรเคทีซีเพิ่มถึง 60% จากปกติ
ด้าน น.ส.วรรวิมล กนกธนาพร กรรมการ ผู้อำนวยการบริษัท บัตรกรุงศรีอยุธยา กล่าวว่า ได้ออกแคมเปญรับมาตรการลดหย่อนภาษี 3 หมื่นบาท โดยมอบส่วนลดสูงสุด 50% ที่ร้านอาหารชั้นนำที่ ร่วมรายการ และคะแนนสะสมสูงสุด 12 เท่า เมื่อสะสมยอดใช้จ่ายด้านการท่องเที่ยวในหมวดโรงแรม ร้านอาหารในโรงแรม สายการบิน บริษัททัวร์ และรถเช่า ในประเทศ เชื่อว่าจะกระตุ้นยอดใช้จ่ายหมวดร้านอาหารได้กว่า 10% และหมวดการท่องเที่ยวกว่า 20% เทียบกับปี 2558 ที่ยอดใช้จ่ายในหมวดร้านอาหารโตถึง 14% และหมวดท่องเที่ยวโต 21%